Vi vælger at copy-paste den personlige besked, vi skrev her på Airbnb til Ennio:
Kære Ennio og Nadja
Det har været en af de bedste oplevelser, vi har haft gennem Airbnb. At du hentede os på stationen og kørte os tilbage gjorde alt så meget lettere. Samtidig gav du på køreturen den første introduktion til Siracusa fx hvor vi skulle spise og hvad vi skulle se. Da vi nåede frem til huset fik vi en af de mest omhyggelige introduktioner til både værelset, huset, bydelen og byen, vi nogenside har modtaget.
Værelset og de faciliteter som badeværelse, balkon og køkken og lån af cykler var 'tip top' og svarede til beskrivelsen på Airbnb og de anmeldelser, som du har fået - helt i top!
At vi samtidig havde hyggeligt samvær og tværkulturelle samtaler ;) ved jeres gode morgenmad, som stod klar hver morgen klokken 08.00, har været ubeskrivelig dejligt at opleve.
Vi kan kun anbefale jer til enhver, der har brug for overnatning i Siracusa.
De bedste hilsner fra
Pia og Flemming